SCM ลุยโร้ดโชว์ตอกย้ำผู้นำธุรกิจอาหารเสริม เดินหน้าเทรด SET ภายในปีนี้
SCM ลุยโร้ดโชว์ตอกย้ำผู้นำธุรกิจอาหารเสริม เดินหน้าเทรด SET ภายในปีนี้
19 ส.ค. 2563

นายแพทย์ สิทธวีร์ เกียรติชวนันต์ ประธานกรรมการบริหาร (กลาง) และนพกฤษฏิ์ นิธิเลิศวิจิตร ประธานเจ้าหน้าที่บริหาร (ซ้าย) บริษัท ซัคเซสมอร์ บีอิ้งค์ จำกัด (มหาชน) หรือ SCM ตอกย้ำความเป็นผู้นำธุรกิจผลิตภัณฑ์เสริมอาหาร และผลิตภัณฑ์อุปโภคและบริโภคในรูปแบบ Network Marketing จัดโรดโชว์นำเสนอข้อมูลรายละเอียดหลักทรัพย์แก่นักลงทุนรายย่อย เพื่อให้นักลงทุนมีความเข้าใจในธุรกิจของบริษัทมากยิ่งขึ้น
พร้อมอัปเดตความคืบหน้าในการเตรียมตัวเข้าจดทะเบียนในตลาดหลักทรัพย์แห่งประเทศไทย (SET) โดยมี นายประเสริฐ ตันตยาวิทย์  กรรมการผู้จัดการ ฝ่ายวาณิชธนกิจ (ขวา) บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ในฐานะที่ปรึกษาทางการเงิน ร่วมให้ข้อมูลที่น่าสนใจ โดยได้รับความสนใจจากกลุ่มนักลงทุนที่เข้าร่วมรับฟังข้อมูลผ่านแพลตฟอร์มออนไลน์กันอย่างล้นหลาม